El PSOE guanya les eleccions municipals amb 6.975 vots i set regidors
27 de maig 2019

Amb el 100% del vot escrutat, els resultats provisionals han donat com a guanyador de les eleccions municipals al PSOE en triar-lo com a partit més votat (6.975 vots i 7 regidors), seguit de Compromís (5.457 vots i 5 regidors), Iniciativa Porteña (4.975 i 5 regidors), Partit Popular (3.732 i 3 regidors), EUPV (2.773 i 2 regidors), Ciudadanos (2.527 i 2 regidors), VOX (1.613 i 1 regidor), Podem (1.399 vots), ENADN (218 vots) i ERC-AM (82 vots). Estos tres últims partits polítics no han aconseguit obtindre representació en la Corporació Municipal.

Amb totes estes dades, PSOE ha guanyat les eleccions municipals de Sagunt amb el 23’32% dels vots, la qual cosa l’ha portat a obtindre 7 regidors i convertir-se en la primera força política del municipi. Els regidors electes del PSOE són Darío Moreno Lerga, María José Carrera Garriga, Javier Raro Galda, Gloria María Parra Calero, Francisco Alejandro Sotoca Ruiz, Natalia Antonino Soria i Francisco Javier Timón Saura (respecte a les eleccions de 2015 el PSOE guanya 4 regidors).​

![](/media/aeuj0gkj/26-cartel-elecciones-2019.jpg)  

El segon partit més votat ha sigut Compromís amb el 18’23% dels vots el que suposa 5 regidors. Els regidors electes de Compromís són Francesc Fernández Carrasco, Asunción Moll Castelló, Josep Manuel Gil Alcamí, José Manuel Tarazona Jurado i Maria Josep Soriano Escrig (respecte a les eleccions de 2015, Compromís es manté amb 5 regidors).

El tercer partit ha sigut Iniciativa Porteña que ha obtingut el 16’63% dels vots i per tant tindrà també 5 regidors: Manuel González Sánchez, Juan Antonio Guillén Julia, Pilar Berna García, Cosme José Hernández Sánchez i Carolina Fuertes Gallur (respecte a les eleccions de 2015 Iniciativa Porteña guanya 2 regidors).  

El quart partit més votat ha sigut el Partit Popular, amb el 12’47% dels vots, la qual cosa suposa 3 regidors: Sergio Ramón Muniesa Franco, María Isabel Sáez Martínez i Davinia Bono Pozuelo (respecte a les eleccions de 2015 el Partit Popular perd 2 regidors).

EUPV ha sigut la cinquena força política, ja que ha aconseguit el suport del 9’27% dels electors. Amb este resultat entra en la Corporació amb 2 regidors. Guillermo Sampedro Ruíz i Roser Maestro Moliner, que probablement renuncie al seu escó per ser diputada del Congrés i delegue en favor del número 3 del partit, Roberto Rovira Puente (respecte a les eleccions de 2015 EUPV perd 2 regidors).

​  

![](/media/vphjyifp/26-cartel-elecciones-2019-2.jpg)  

El sisé grup polític que compondrà el ple serà Ciudadanos que amb el 8’45% dels vots ha obtingut 2 regidors: Salvador Montesinos Zamorano i Raúl Castillo Merlos (respecte a les eleccions de 2015, Ciudadanos es manté amb 2 regidors).

El seté grup municipal serà el de VOX que amb el 5’39% dels vots ha obtingut 1 regidor: Alejandro Vila Polo.  

Cal destacar que amb una població censada a Sagunt de 49.243 persones, 30.056 han exercit el seu dret al vot el que suposa un 61,04% de participació i una abstenció del 38’96% en la nostra localitat. Pel que fa al número de paperetes nul·les, estes han sigut 139 i en blanc han correspost 169.  

Finalment la data del Ple constitutiu de l'Ajuntament de Sagunt, sempre que no hi haja recurs contenciós electoral, serà el 15 de juny de 2019. No obstant això, si s'haguera presentat recurs contenciós electoral contra la proclamació d'els/les electes, la data del Ple constitutiu passaria al pròxim 5 de juliol de 2019 segons l'article 195 LOREG.​  

*   [](http://www.facebook.com/sharer.php?u=https://aytosagunto.es/va/actualitat/el-psoe-guanya-les-eleccions-municipals-amb-6-975-vots-i-set-regidors/ "Facebook")
*   [](http://twitter.com/share?url=https://aytosagunto.es/va/actualitat/el-psoe-guanya-les-eleccions-municipals-amb-6-975-vots-i-set-regidors/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-psoe-guanya-les-eleccions-municipals-amb-6-975-vots-i-set-regidors/ "Linked In")
*   [](mailto:?body=https://aytosagunto.es/va/actualitat/el-psoe-guanya-les-eleccions-municipals-amb-6-975-vots-i-set-regidors/)